ddrg/super_eurlex huggingface dataset:
56.

zdôrazňuje, že je potrebné, aby EÚ venovala zvýšenú pozornosť strategickým regiónom, ktorým sa čoraz viac venuje medzinárodná pozornosť, ako je okrem iného Afrika a Arktída, ale aj indicko-tichomorský región, kde Čína presadzuje politiku rozširovania, na ktorú musí EÚ koherentne reagovať; poukazuje na potrebu ďalej rozširovať spoluprácu s dôležitými podobne zmýšľajúcimi partnermi v indicko-tichomorskom regióne, ako sú Japonsko, India, Južná Kórea, Austrália a Nový Zéland; v tejto súvislosti víta úsilie o rozvoj európskej indicko-tichomorskej stratégie založenej na zásadách a hodnotách EÚ, ktorá môže zahŕňať spoločné vojenské cvičenia Austrálie a NATO v Tichomorí; zastáva názor, že v rámci súdržnej stratégie voči Číne, v ktorej EÚ a členské štáty v prípade potreby spoločne tlačia na Čínu, by sa EÚ mala usilovať o užšiu spoluprácu s krajinami v regióne a inými demokraciami, v prípade ktorých by sa stratégia EÚ na prepájanie mala využiť v najväčšej možnej miere; varuje pred čínskym úsilím o to, aby sa v regióne, najmä na Taiwane, viac prejavila moc Číny, čo vedie k sporom o hranice s mnohými zo susedov;
9.

domnieva sa, že EÚ by po hodnotení SRP do roku 2022 mala v prípade potreby prispôsobiť súčasné postupy riadenia rybárstva a urýchliť prechod na rybolov s nízkym vplyvom, a to nielen s cieľom zachovať populácie rýb na súčasnej úrovni, ale aj – čo je dôležitejšie – obnoviť populácie rýb a morské ekosystémy, a to na základe konzultácií so zainteresovanými stranami, najmä s odvetvím rybárstva, a podporovať takéto opatrenia prostredníctvom Európskeho námorného a rybárskeho fondu;
7.

zdôrazňuje, že európsky zatykač by sa nemal zneužívať v prípade menej závažných trestných činov, pri ktorých neexistujú dôvody na vyšetrovaciu väzbu; pripomína, že využívanie európskeho zatykača by sa malo obmedziť na závažné trestné činy, v prípade ktorých je to nevyhnutne potrebné a primerané; naliehavo vyzýva na používanie menej rušivých právnych nástrojov, ako je napríklad európsky vyšetrovací príkaz, pred vydaním európskeho zatykača v prípadoch, keď je to možné; poukazuje na to, že vydávajúce orgány by mali vykonávať kontroly proporcionality s prihliadnutím na i) závažnosť trestného činu, ii) pravdepodobný trest uložený v prípade dokázania viny osoby za údajný trestný čin, iii) pravdepodobnosť zadržania osoby vo vydávajúcom členskom štáte po jeho odovzdaní, iv) vplyv na práva vyžiadanej osoby a jej rodiny a v) záujmy obetí trestného činu; vyzýva členské štáty a ich súdne orgány, aby sa zaoberali prípadmi európskeho zatykača bezodkladne po jeho po vydaní s cieľom obmedziť vyšetrovaciu väzbu na minimum;
55.

zdôrazňuje, že je potrebné, aby sa Európska únia usilovala o dosiahnutie strategickej odolnosti, aby v prípade krízy už nikdy nebola nepripravená, a prízvukuje, že to má zásadný význam najmä pre umelú inteligenciu a jej vojenské využitie; zdôrazňuje, že dodávateľské reťazce vojenských systémov s umelou inteligenciou, ktoré môžu viesť k technologickej závislosti, by sa mali preskúmať a takáto závislosť by sa mala postupne ukončiť; vyzýva na zvýšenie investícií do európskej umelej inteligencie v oblasti obrany a do kritickej infraštruktúry, o ktorú sa opiera;
—

so zreteľom na tlačové informačné materiály hovorcu vysokej komisárky OSN pre ľudské práva z 8. januára 2021 o Vietname a na vyhlásenie vysokej komisárky OSN pre ľudské práva z 3. júna 2020 s názvom Ázia: Michelle Bachelet znepokojená potláčaním práva na slobodu prejavu počas pandémie COVID-19 (Asia: Bachelet alarmed by clampdown on freedom of expression during COVID-19),
10.

vyjadruje hlboké znepokojenie nad správami o tom, že hongkonské orgány zvažujú stíhanie dánskych poslancov Uffeho Elbæka a Katariny Ammitzbøllovej za to, že pomohli hongkonskému aktivistovi Tedovi Huimu ujsť do exilu v Spojenom kráľovstve; domnieva sa, že navrhované obvinenia proti týmto dánskym poslancom sú nezákonné a nepravdivé, a vyjadruje hlboké znepokojenie nad odhodlaním Komunistickej strany Číny tvrdo zasiahnuť proti všetkým hongkonským disidentom v celom demokratickom svete prostredníctvom extrateritoriálneho uplatňovania zákona o národnej bezpečnosti; naliehavo vyzýva Čínu, aby prepustila nespravodlivo zadržiavaných občanov EÚ, ako je írsky občan Richard O’Halloran; ďalej vyzýva Komisiu, aby vykonala posúdenie rizika, pokiaľ ide o to, aký dosah by mohol mať zákon o národnej bezpečnosti Hongkongu na európskych občanov;
F.

keďže by sa mala uplatňovať zásada predbežnej opatrnosti a v nariadení (ES) č. 1107/2009 sa stanovuje, že látky by sa mali do prípravkov na ochranu rastlín pridávať iba vtedy, ak sa preukázalo, že prinášajú zjavný úžitok pre rastlinnú výrobu a že sa pri nich neočakávajú žiadne škodlivé účinky na zdravie ľudí alebo zvierat ani žiadny neprijateľný účinok na životné prostredie;
21.

je znepokojený tým, že priemysel považuje dohľad nad trhom so stavebnými výrobkami za nedostatočný a neúčinný; zdôrazňuje, že takáto situácia oslabuje rovnaké postavenie hospodárskych subjektov, ktoré dodržiavajú právne predpisy, v prospech nečestných obchodníkov, ktorí ich nedodržiavajú; poukazuje na to, že slabý a nejednotný dohľad nad trhom by mohol viesť k nárastu počtu výrobkov, ktoré nespĺňajú deklarované parametre, čo by mohlo ohroziť koncových používateľov;
—

so zreteľom na diskusiu vo Výbore pre aktuálne záležitosti Kongresu miestnych a regionálnych samospráv pri Rade Európy a jeho následnú správu s názvom Fact-finding report on the role of local authorities with regard to the situation and rights of LGBTIQ people in Poland (Vyšetrovacia správa o úlohe miestnych orgánov v súvislosti so situáciou a právami LGBTIQ osôb v Poľsku) z 27. januára 2021 a správu s názvom Protecting LGBTIQ people in the context of rising anti-LGBTIQ hate speech and discrimination: The role of local and regional authorities (Ochrana LGBTIQ osôb v kontexte nárastu nenávistných prejavov a diskriminácie voči LGBTIQ osobám: úloha miestnych a regionálnych orgánov) z 10. februára 2021,
(47)

Aby bol rámec náležitej starostlivosti účinný, mal by zahŕňať mechanizmy podávania sťažností na úrovni podniku alebo na odvetvovej úrovni, a v záujme zabezpečenia toho, aby takéto mechanizmy boli účinné, by podniky mali pri vypracúvaní mechanizmov podávania sťažností prijímať rozhodnutia zohľadňujúce pozíciu zainteresovaných strán. Tieto mechanizmy by zainteresovaným stranám mali umožňovať vznášať primerané obavy a mali by fungovať ako systém včasného varovania a informovanosti o rizikách a ako systém mediácie. Mali by byť legitímne, prístupné, predvídateľné, spravodlivé, transparentné, zlučiteľné s právami, mali by byť zdrojom kontinuálneho vzdelávania a mali by byť založené na angažovanosti a dialógu. Mechanizmy podávania sťažností by mali byť oprávnené predkladať návrhy, ako by mohol dotknutý podnik riešiť potenciálne alebo skutočné nepriaznivé vplyvy. Mali by byť tiež schopné navrhovať vhodný prostriedok nápravy, ak sú prostredníctvom mediácie upozornené na to, že podnik spôsobil nepriaznivý vplyv alebo k nemu prispel.
11.

čo najdôraznejšie odsudzuje používanie znásilňovania ako vojnovej zbrane proti ženám, či už zo strany sýrskeho režimu a jeho milícií, ako to dokumentuje medzinárodný nezávislý výbor OSN, alebo zo strany ISIL/Dá’iš voči jezídskym a šiítskym ženám; pripomína úlohu, ktorú ženy zohrali pri povstaní v roku 2011, a zásadný význam začlenenia žien do všetkých úrovní sýrskych politických, hospodárskych a súdnych štruktúr, a to aj do spravodlivosti v prechodnom období; opakovane zdôrazňuje význam začlenenia žien a mládeže do procesu urovnania konfliktu;
5.

vyzýva na okamžité a bezpodmienečné prepustenie všetkých obhajcov ľudských práv a väzňov svedomia, a to aj Abulhadího al-Chawádža, Dr. Abdaldžalíla as-Sinkísa, Nádžího Fatíla, Abdalwahhába Husajna, Alího Hadžího, šejka Alího Salmána a Hasana Mušajmu, ktorí boli zadržaní a odsúdení len za to, že uplatnili svoje právo na slobodu prejavu, a vyzýva na zrušenie všetkých obvinení proti nim; vyzýva podpredsedu Komisie/vysokého predstaviteľa a členské štáty, aby presadzovali a viedli ráznu kampaň na zabezpečenie okamžitého prepustenia uväznených obhajcov ľudských práv ako kľúčového prvku posilnenej spolupráce medzi EÚ a Bahrajnom; vyzýva bahrajnské orgány, aby zaručili bezpečný priestor pre organizácie občianskej spoločnosti a nezávislé médiá; naliehavo vyzýva bahrajnskú vládu, aby umožnila zahraničným novinárom a organizáciám pre ľudské práva prístup do Bahrajnu; veľmi oceňuje prácu všetkých obhajcov ľudských práv, novinárov a právnikov, ktorých práca je pre obranu ľudských práv nevyhnutná; naliehavo vyzýva bahrajnskú vládu, aby obnovila jediné nezávislé médium krajiny Al Wasat a umožnila nezávislým politickým spoločnostiam vrátane tých, ktoré boli rozpustené, pôsobiť v Bahrajne;
41.

víta odhodlanie ombudsmanky presadzovať právo občanov zapájať sa do demokratického procesu Únie, ktoré preukázala usporiadaním výročnej konferencie Európskej siete ombudsmanov v apríli 2019 venovanej potrebe posilniť účasť občanov na demokratickom procese; schvaľuje rozhodnutie ombudsmanky poskytovať všetkým osobám, ktoré žiadajú o pomoc, odpoveď v jazyku ich sťažnosti, a žiada verejnú správu EÚ, aby podnikla všetky kroky potrebné na to, aby s ňou mohli občania účinne komunikovať, a to v 24 úradných jazykoch EÚ a v národných posunkových jazykoch; víta ombudsmankin návrh usmernení týkajúcich sa používania jazykov na webových sídlach inštitúcií EÚ; zdôrazňuje, že takéto usmernenia majú mimoriadny význam pre ochranu bohatej jazykovej rozmanitosti Európy; konštatuje, že webové sídla inštitúcií EÚ by mali byť lepším príkladom rovnosti všetkých 24 úradných jazykov EÚ; vyjadruje poľutovanie nad tým, že mnohé časti webových sídel inštitúcií EÚ a publikácie, ktoré sú na nich uverejnené, sú naďalej k dispozícii len v niektorých populárnych jazykoch a nikdy sa nesprístupnia vo všetkých 24 úradných jazykoch EÚ, ako to vyžadujú zásady Únie;
—

so zreteľom na opatrenia stanovené v rezolúcii Bezpečnostnej rady OSN č. 2528 z 25. júna 2020 o obnovení opatrení na zbrojné embargo voči Konžskej demokratickej republike uložené rezolúciou Bezpečnostnej rady č. 2293 (2016) do 1. júla 2021 a o predĺžení mandátu skupiny expertov zriadenej podľa rezolúcie č. 1533 (2004) do 1. augusta 2021, ktorou sa do 1. júla 2021 obnovila séria sankcií, ako je zbrojné embargo na ozbrojené skupiny v Konžskej demokratickej republike, zákaz cestovania pre jednotlivcov a zmrazenie aktív pre jednotlivcov a subjekty, ktoré označil výbor pre sankcie,
I.

keďže podľa nedávnych štúdií má obehové hospodárstvo potenciál zvýšiť HDP EÚ do roku 2030 o ďalších 0,5 % a vytvoriť viac ako 700 000 nových pracovných príležitostí (24) a má tiež potenciál zvýšiť kvalitu pracovných miest; keďže od roku 2012 do roku 2018 sa počet pracovných miest súvisiacich s obehovým hospodárstvom v EÚ zvýšil o 5 % a dosiahol úroveň približne 4 miliónov; keďže v rámci podporných politík a investícií do priemyslu sa očakáva, že do roku 2030 by repasácia v EÚ mohla dosiahnuť ročnú hodnotu približne 70 miliárd EUR až 100 miliárd EUR s približne 450 000 až takmer 600 000 súvisiacimi pracovnými miestami;
53.

konštatuje, že migrujúce deti, a najmä tie bez sprievodu, ako aj deti odlúčené od rodičov, sú naďalej vystavované vysokému riziku obchodovania s ľuďmi a vykorisťovania na migračných trasách na ceste do EÚ a v rámci nej; konštatuje, že dievčatá sú vystavené riziku sexuálneho vykorisťovania a rodovo motivovaného násilia na migračných trasách; žiada členské štáty, aby obetiam obchodovania s ľuďmi v detskom veku bez sprievodu poskytli pomoc, podporu a ochranné opatrenia, ktoré spĺňajú ich osobitné potreby, aby im pri príchode pridelili poručníka a zabezpečili im riadne a prispôsobené životné podmienky; pripomína, že takéto opatrenia by nemali zohľadňovať len najlepšie záujmy detí bez sprievodu z krátkodobého i dlhodobého hľadiska; odsudzuje skutočnosť, že niektoré členské štáty používajú zadržiavanie ako prostriedok „ochrany“ maloletých osôb bez sprievodu, a to aj v policajných celách; pripomína, že členské štáty by mali preskúmať alternatívy k zadržiavaniu, najmä pokiaľ ide o deti; pripomína, že zadržiavanie nie je v najlepšom záujme dieťaťa, a že členské štáty by mali zabezpečiť neväzobné ubytovanie prispôsobené deťom;
14.

pripomína svoj revidovaný rokovací poriadok, v súlade s ktorým sa poslanci vyzývajú, aby sa systematicky riadili zásadou stretávania sa iba so zástupcami záujmových skupín, ktoré sa zaregistrovali v registri transparentnosti; pripomína tiež, že poslanci sa vyzývajú, aby uverejňovali online všetky plánované stretnutia so zástupcami záujmových skupín, ktoré patria do rozsahu pôsobnosti registra transparentnosti, zatiaľ čo spravodajcovia, tieňoví spravodajcovia a predsedovia výborov sú povinní v súvislosti s každou správou uverejňovať online všetky plánované stretnutia so zástupcami záujmových skupín, ktoré patria do rozsahu pôsobnosti registra transparentnosti; poukazuje však v tejto súvislosti na to, že zvolení zástupcovia sa môžu slobodne stretnúť s každým, koho považujú za relevantného a dôležitého pre svoju politickú činnosť, a to bez obmedzení;
15.

víta prvú fázu súčasného partnerského preskúmania EÚ, ktorá pozostáva z návštevy elektrárne začiatkom februára 2021; zdôrazňuje význam včasného dokončenia procesu partnerského preskúmania a zverejnenia jeho zistení, pričom najmenej jedna predbežná správa by sa mala Bielorusku zaslať už pred marcom 2021, keď bieloruské orgány plánujú uvedenie elektrárne do komerčnej prevádzky; konštatuje, že všetky otázky bezpečnosti sú rovnako dôležité a musia sa vyriešiť pred uvedením elektrárne do komerčnej prevádzky;
—

so zreteľom na stanovisko FRA č. 3/2019 zo 4. marca 2019 s názvom Update of the 2016 Opinion of the European Union Agency for Fundamental Rights on fundamental rights in the „hotspots“ set up in Greece and Italy (Aktualizované stanovisko Agentúry Európskej únie pre základné práva z roku 2016 k základným právam v tzv. hotspotoch vytvorených v Grécku a Taliansku),
14.

vyzýva orgány, aby bojovali proti všetkým formám násilia páchaného na ženách, a to aj zabezpečením účinných a prístupných kanálov nahlasovania a ochranných opatrení, ktoré rešpektujú potreby obetí a dôvernosť; naliehavo vyzýva na ukončenie beztrestnosti a požaduje opatrenia na zabezpečenie primeraných trestnoprávnych sankcií proti páchateľom, a to aj v prípadoch domáceho násilia; naliehavo vyzýva kazašské orgány, aby domáce násilie kriminalizovali ako samostatný trestný čin a aby zabezpečili trestné sankcie voči páchateľom; vyzýva kazašské orgány, aby považovali azylové domy a služby pre osoby, ktoré prežili domáce násilie, za „základné služby“ a aby uľahčili prístup k nim pre všetky ženy a dievčatá, a to aj počas krízy spôsobenej koronavírusom; naliehavo vyzýva Kazachstan, aby podpísal a ratifikoval Istanbulský dohovor;
D.

keďže negatívne vplyvy pandémie sú také ďalekosiahle, že ešte viac prispeli k zmenšovaniu priestoru občianskej spoločnosti v členských štátoch v celej Európe, pričom mnohé organizácie v oblasti práce s mládežou a športu čelia možnosti, že budú musieť ukončiť činnosť, čo by malo negatívny vplyv na zavedené štruktúry európskej a medzinárodnej spolupráce a podstatne by to obmedzilo občiansku angažovanosť;
25.

domnieva sa, že Komisia by mohla ďalej presadzovať používanie eura pri stanovovaní obchodných cien a fakturácii a podporovať investície v eurách, a to udržiavaním otvoreného dialógu so súkromnými a verejnými zainteresovanými stranami, vnútroštátnymi orgánmi a inštitucionálnymi investormi, poskytovaním komplexných poznatkov a porozumenia pre svoje iniciatívy a rôzne úsilia zamerané na posilnenie atraktívnosti a odolnosti eurozóny a eura; považuje za prínosné posilňovať vplyv európskej hospodárskej diplomacie tým, že sa bude zapájať do pravidelných výmen s partnermi skupiny G20, ako aj so susednými krajinami a kandidátskymi krajinami, s cieľom určiť konkrétne politické opatrenia spoločného záujmu na posilnenie úlohy eura v tretích krajinách;
H.

keďže je potrebné v plnej miere preskúmať vplyv nových technológií, ako sú robotika a umelá inteligencia, na zamestnanosť; keďže je už teraz jasné, že digitálna gramotnosť sa rýchlo stáva všadeprítomnou zručnosťou potrebnou pre pracovné miesta, ktoré v minulosti len slabo súviseli s digitálnou sférou alebo s ňou nesúviseli vôbec, a to vrátane manuálnej práce; keďže rekvalifikácia a zvyšovanie kvalifikácie sú potrebné na to, aby sa ľudia mohli prispôsobiť meniacim sa potrebám a realite čoraz viac digitalizovaného trhu práce; keďže prechod na prácu na diaľku z dôvodu epidémie ochorenia COVID-19 predstavuje nové digitálne zručnosti, komunikáciu a iné výzvy; keďže zamestnávatelia by mali poskytovať digitálnu odbornú prípravu a digitálne vybavenie zamestnancom, pričom by mali venovať náležitú pozornosť osobitným potrebám, ako je zabezpečenie vhodných zariadení pre osoby so zdravotným postihnutím; keďže odvetvie odborného vzdelávania a prípravy (OVP) zohráva kľúčovú úlohu pri vybavení budúcich pracovníkov zručnosťami a kvalifikáciami, ktoré potrebujú pre vyvíjajúci sa trh práce;
61.

naliehavo vyzýva vlády Srbska a Kosova, aby sa zdržali akýchkoľvek opatrení, ktoré by mohli narušiť dôveru medzi stranami a ohroziť konštruktívne pokračovanie v dialógu; opätovne zdôrazňuje multietnickú povahu Kosova aj Srbska a to, že cieľom by v tomto regióne nemali etnicky homogénne štáty;
36.

vyzýva vnútroštátny koordinačný orgán pre vykonávanie národného akčného plánu k Dohovoru OSN o právach osôb so zdravotným postihnutím, aby systematicky spolupracoval s organizáciami na podporu osôb so zdravotným postihnutím; zdôrazňuje potrebu ďalšej deinštitucionalizácie a zrušenia ustanovení, ktoré umožňujú nedobrovoľné odňatie slobody; zdôrazňuje, že na nutnú sociálnu ochranu a zabezpečenie dôstojných životných podmienok osôb so zdravotným postihnutím sú potrebné primerané zdroje a infraštruktúra; víta národný akčný plán k Dohovoru OSN o právach osôb so zdravotným postihnutím a pravidelné stretnutia vnútroštátneho koordinačného orgánu pre vykonávanie dohovoru;
19.

víta začatie druhej fázy medzistraníckeho dialógu s Národným zhromaždením Srbska pod záštitou Európskeho parlamentu, do ktorého by mali byť zapojené všetky príslušné zainteresované strany a proeurópske politické sily v Srbsku s cieľom zlepšiť politickú klímu a dôveru v celom politickom spektre a dohodnúť sa na nevyriešených otázkach týkajúcich sa volebného procesu v súlade s odporúčaniami medzinárodných pozorovateľských misií; naliehavo žiada, aby sa čo najskôr uskutočnili nové kolá inkluzívnejších medzistraníckych dialógov, a vyzýva všetky strany, aby určili jasné ciele, kritériá, referenčné hodnoty a účastníkov; zdôrazňuje, že medzistranícky dialóg by sa mal skončiť v náležitom predstihu pred nadchádzajúcimi voľbami, aby sa ponechal dostatočný čas na prijatie nevyhnutných právnych a iných zmien volebných podmienok a na ich zavedenie do praxe v záujme zabezpečenia rovnakých podmienok pred voľbami; pripomína, že vláda a nezávislé orgány sú povinné zabezpečiť kompletné a riadne vykonanie právnych rámcov súvisiacich so záväzkami prijatými v rámci medzistraníckeho dialógu;
72.

zdôrazňuje význam dostupnosti cestovných služieb a služieb cestovného ruchu pre všetkých vrátane detí, starších ľudí a osôb so zdravotným postihnutím bez ohľadu na ich hospodársku situáciu alebo potenciálne zraniteľné miesta; vyzýva Komisiu, aby sa usilovala uľahčiť možné širšie uplatňovanie a uznávanie európskeho preukazu osôb so zdravotným postihnutím; zdôrazňuje, že bezbariérový cestovný ruch pre všetkých možno dosiahnuť len pomocou správnej kombinácie právnych noriem zavedených členskými štátmi, inovácií a technologického vývoja, odbornej prípravy zamestnancov, zvyšovania informovanosti, primeranej propagácie a komunikácie v rámci celého dodávateľského reťazca ponuky cestovného ruchu; v tejto súvislosti zdôrazňuje význam európskych sietí, v rámci ktorých môžu verejné a súkromné zainteresované strany spolupracovať a vymieňať si najlepšie postupy; ďalej vyzýva Komisiu a členské štáty, aby aktívne podporovali pokračujúci vývoj noriem Medzinárodnej organizácie pre normalizáciu týkajúcich sa bezbariérových služieb cestovného ruchu a aby po ich prijatí zabezpečili ich rýchle a správne vykonávanie, ako aj to, aby poskytovatelia služieb dodržiavali príslušné normy bezbariérovosti, ktoré sú už zavedené alebo sú v procese zavádzania, a poskytovali informácie o bezbariérovosti svojich služieb;
88.

vyzýva sociálnych partnerov, aby využívali potenciál digitalizácie, údajov a UI s cieľom zvýšiť udržateľnú produktivitu pri súčasnom zachovaní práv pracovníkov, zlepšení blahobytu a zamestnateľnosti pracovnej sily a investovaní do systémov zvyšovania úrovne zručností, rekvalifikácie, zlepšovania zručností, celoživotného vzdelávania a digitálnej gramotnosti; konštatuje, že zvyšovanie informovanosti, vzdelávanie a transparentnosť v súvislosti s technológiami založenými na údajoch sú dôležité na to, aby občania EÚ mohli pochopiť tieto technológie a byť súčasťou ich spravodlivého zavádzania; zdôrazňuje, že zamestnanci by mali mať právo vedieť, kde a ako sa ich údaje zhromažďujú, používajú, uchovávajú alebo zdieľajú; žiada, aby sa predchádzalo neprimeranému a nenáležitému dohľadu pri práci; domnieva sa, že národné odborové zväzy by mali byť viac zapojené do poskytovania odporúčaní a usmernení v oblasti ochrany údajov a súkromia na pracovisku;
V.

keďže zdroje energie založené na fosílnych palivách a najmä na tuhých fosílnych palivách oslabujú úsilie o dosiahnutie klimatickej neutrality a Európska únia by preto mala poskytnúť jednotný regulačný rámec na ďalšiu podporu používania obnoviteľných zdrojov energie, ako je solárna energia a energia z biomasy, a nie zdrojov založených na fosílnych palivách; keďže v tejto súvislosti by mala politika súdržnosti zaručiť zásadu prvoradosti energetickej efektívnosti, ktorej cieľom je zefektívniť ponuku energie a dopyt po nej a ktorá by sa mala uplatňovať a dodržiavať pri všetkých investíciách súvisiacich s energiou v rámci politiky súdržnosti; keďže pre mnohé členské štáty by prechodné používanie zdrojov energie na báze zemného plynu do 31. decembra 2025 mohlo byť nevyhnutné na dosiahnutie spravodlivej energetickej transformácie, ktorá nepoškodí spoločnosť a pri ktorej sa na nikoho nezabudne; keďže regionálne environmentálne stratégie by sa mali spájať s ambicióznymi cieľmi v oblasti klímy, ktoré môžu presahovať celkový cieľ dosiahnuť do roku 2050 klimaticky neutrálnu EÚ, a do 31. decembra 2025 by sa v rámci nich mali postupne zrušiť fosílne palivá vrátane projektov plynárenskej infraštruktúry, mala by sa podporiť ich náhrada udržateľne vyrábanou energiou, materiálmi a výrobkami z obnoviteľných zdrojov a malo by sa presadzovať efektívne využívanie zdrojov a udržateľný rozvoj vo všeobecnosti, a to v súlade s ustanoveniami nariadenia o EFRR a KF (14);
G.

keďže do Stredozemného mora sa každý deň dostáva 730 ton odpadu; keďže podľa správy Svetového fondu pre prírodu (WWF) z júna 2019 každý rok sa 11 200 ton plastov, ktoré sa vyhadzujú do životného prostredia, dostáva do Stredozemného mora; keďže do Stredozemného mora sa každoročne vyhadzuje ekvivalent 66 000 kamiónov na zber odpadu z plastov; keďže mikroplasty v Stredozemnom mori dosahujú rekordnú úroveň koncentrácie s 1,25 milióna úlomkov na km2; keďže malé častice tvoria približne 90 % všetkých plastov plávajúcich v Stredozemnom mori, čo predstavuje približne 280 miliárd fragmentov plávajúcich mikroplastov; keďže priemerný spotrebiteľ stredomorských mäkkýšov každoročne požije v priemere 11 000 úlomkov plastov; keďže Stredozemné more je preto jedným z najznečistenejších morí na svete;
66.

naliehavo vyzýva orgány, aby zabezpečili úplný súlad so Zmluvou o Energetickom spoločenstve, a to aj uvedením albánskej burzy elektrickej energie do prevádzky, pokračovaním otvárania trhu, zabezpečením funkčného oddelenia prevádzkovateľov distribučných sústav a zabezpečením prepojenia trhu s elektrinou; zdôrazňuje prínos Transjadranského plynovodu, ktorý bol nedávno uvedený do prevádzky, a nadchádzajúceho pripojenia konvertovanej teplárne Vlora k regionálnej energetickej bezpečnosti; pripomína potrebu dokončiť reformu trhu s elektrickou energiou a začať prepojovacie elektrické vedenie Bitola-Elbasan so Severným Macedónskom;